**Matthew Boldy** (s. 5. toukokuuta 2001 Millis, Massachusetts, Yhdysvallat) on yhdysvaltalainen jääkiekkoilija, joka pelaa NHL-seura Minnesota Wildin organisaatiossa. Hän pelannee lähinnä AHL-joukkue Iowa Wildissa. Boldy on pelipaikaltaan vasen laitahyökkääjä. Wild varasi hänet ensimmäisellä kierroksella 12. pelaajana NHL:n varaustilaisuudessa 2019. Boldya on luonnehdittu pelityyliltään voimahyökkääjäksi.

Ura
---

### Seuraura

Boldy pelasi kaudella 2015–2016 Boston Jr. Eaglesissa, jonka jälkeen hän pelasi kauden 2016–2017 suurimmaksi osaksi Dexter Schoolin high school -joukkueessa. Osan kaudestaan Boldy pelasi kuitenkin Cape Cod Whalersin C-juniorijoukkueessa. Halifax Mooseheads varasi hänet 239. pelaajana QMJHL:n varaustilaisuudessa 2017. Boldy ei kuitenkaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa. Vuodet 2017–2019 Boldy vietti Yhdysvaltain maajoukkueen kehitysohjelman mukana pelaten mm. USHL-junioriliigaa. Kaudella 2018–2019 hän toimi alle 18-vuotiaiden joukkueen varakapteenina. Boldy pelasi kauden aikana myös CCM/USA Hockey All-American Prospects Gamessa.

Minnesota Wild varasi Boldyn ensimmäisellä kierroksella 12. pelaajana NHL:n varaustilaisuudessa 2019. Kaudeksi 2019–2020 hän siirtyi Boston Collegen yliopistojoukkueeseen. Boldy voitti Hockey Eastin runkosarjan mestaruuden ja hänet valittiin tulokkaiden tähdistökentälliseen. *Sophomore -vuotenaan* 2020–2021 Boldy voitti BC:n sisäisen piste-, maali- ja syöttöpörssin tehoilla 11+20=31. Hän voitti Hockey Eastin runkosarjan mestaruuden ja Boldy valittiin divisioonan ensimmäiseen tähdistökentälliseen. Hän on myös ehdolla koko NCAA:n parhaalle pelaajalle myönnettävän Hobey Baker Awardin voittajaksi.

Maaliskuussa 2021 Boldy teki kolmivuotisen NHL-tulokassopimuksen Minnesota Wildin kanssa. Samalla hänen vahvistettiin jatkavan kautta 2020–2021 AHL-joukkue Iowa Wildin vahvuudessa.

Tammikuussa 2023 Boldy teki Wildin kanssa seitsemän vuoden mittaisen ja yhteensä 49 miljoonan dollarin arvoisen jatkosopimuksen.

### Maajoukkueura

Boldy pelasi alle 20-vuotiaiden MM-kilpailuissa vuonna 2021, jolloin hän voitti maailmanmestaruuden. Alkulohkon ottelussa Itävaltaa vastaan Boldy onnistui tekemään kypärätempun, kun Yhdysvallat voitti ottelun murskalukemin 11–0. Hänen toinen osumansa syntyi ylivoimalla. Boldy pelasi myös alle 18-vuotiaiden MM-kilpailuissa vuonna 2019, jolloin hän toimi Yhdysvaltain varakapteenina. Boldy sijoittui tehoilla 3+9=12 koko turnauksen pistepörssissä kolmanneksi edellään vain joukkuetoverit Jack Hughes ja Cole Caufield. Pronssiottelussa Kanadaa vastaan hän sai syöttöpisteen Bobby Brinkin tekemään ylivoimamaaliin, joka jäi Yhdysvaltain 5–2-voittoon päättyneen ottelun voittomaaliksi ja ratkaisi pronssia.

Boldy pelasi myös World U-17 Hockey Challengessa vuonna 2017, jolloin hän voitti kultaa. Boldy sijoittui tehoilla 3+6=9 koko turnauksen pistepörssissä kolmanneksi edellään vain joukkuetoverit Jack Hughes ja Cole Caufield.

Muuta
-----

Boldyn isoveli Michael pelasi hyökkääjänä Keene State Collegen yliopistojoukkueessa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2016–2017 | Dexter School | USHS | 29 | 13 | 13 | 26 | 8 | – | – | – | – | – |
| 2017–2018 | US NTDP | USHL | 34 | 12 | 23 | 35 | 14 | 8 | 4 | 4 | 8 | 8 |
| 2018–2019 | US NTDP | USHL | 28 | 17 | 26 | 43 | 16 | – | – | – | – | – |  |  |  |  |  |  | U18 | 7 | 3 | 9 | 12 | 0 |
| 2019–2020 | Boston College | H-East | 34 | 9 | 17 | 26 | 8 | – | – | – | – | – |
| 2020–2021 | Boston College | H-East | 22 | 11 | 20 | 31 | 4 | – | – | – | – | – | Ykköstähdistö |  |  |  |  |  | JMM | 7 | 5 | 2 | 7 | 2 |
|  | Iowa Wild | AHL | 14 | 6 | 12 | 18 | 2 | – | – | – | – | – |
| 2021–2022 | Minnesota Wild | NHL | 47 | 15 | 24 | 39 | 10 | 6 | 1 | 0 | 1 | 4 |  |  |  |  |  |  | MM | 5 | 1 | 2 | 3 | 2 |
|  | Iowa Wild | AHL | 10 | 4 | 6 | 10 | 6 | – | – | – | – | – |
| 2022–2023 | Minnesota Wild | NHL | 81 | 31 | 32 | 63 | 39 | 6 | 0 | 3 | 3 | 4 |
| 2 kautta | yhteensä | NHL | 128 | 46 | 56 | 102 | 49 | 12 | 1 | 3 | 4 | 8 |
| 2 kautta | yhteensä | AHL | 24 | 10 | 18 | 28 | 8 | – | – | – | – | – |
| 2 kautta | yhteensä | H-East | 56 | 20 | 37 | 57 | 12 | – | – | – | – | – |

Lähteet
-------

* Matthew Boldy The Internet Hockey Databasessa (englanniksi)
* Matthew Boldy Eurohockey-sivustolla (englanniksi)
* Matthew Boldy *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Matthew Boldy *Elite Prospects*. Everysport Media Group AB.  (englanniksi)
2. ↑  Cohen, Russ: COHEN: Who’s the Best Power Forward in the 2019 NHL Draft? *eprinkside.com*.  23.4.2019. Everysport Media Group AB. Viitattu 29.1.2021. (englanniksi)
3. ↑  All-Time Roster *biosteelallamericangame.com*. SportsEngine, Inc.  Arkistoitu 1.11.2020. Viitattu 29.1.2021. (englanniksi)
4. ↑  Elite Prospects - Boston College *eliteprospects.com*. Everysport Media Group AB. Viitattu 1.4.2021. (englanniksi)
5. ↑  Wild signs forward Matt Boldy to a three-year, entry-level contract *nhl.com/wild*.  31.3.2021. ST. PAUL:  Minnesota Wild. Viitattu 1.4.2021. (englanniksi)
6. ↑
7. ↑  Hirvonen, Ville: Yhdysvallat iski takaisin! Jenkit veivät laukaustilaston 73-10 nuorten MM-kiekossa - "Itseluottamukseni on kohonnut" *Sportti.com*.  27.12.2020. Sport Content Oy. Viitattu 29.1.2021.
8. ↑  GAME SUMMARY (pdf) *reports.iihf.hockey*.  26.12.2020. IIHF.  Arkistoitu 1.2.2021. Viitattu 29.1.2021. (englanniksi)
9. ↑  Elite Prospects - WJC-18 Stats 2018-2019 *eliteprospects.com*. Everysport Media Group AB. Viitattu 29.1.2021. (englanniksi)
10. ↑  GAME SUMMARY (pdf) *reports.iihf.hockey*.  28.4.2019. IIHF.  Arkistoitu 13.8.2022. Viitattu 29.1.2021. (englanniksi)
11. ↑  Elite Prospects - WHC-17 Stats 2017-2018 *eliteprospects.com*. Everysport Media Group AB. Viitattu 29.1.2021. (englanniksi)
12. ↑  Michael Boldy *Elite Prospects*. Everysport Media Group AB.  (englanniksi)
13. ↑  Matt Boldy - Men's Hockey - Boston College Athletics *bceagles.com*. Boston College Athletics. Viitattu 29.1.2021. (englanniksi)